jkorsvik/nowiki_second_scrape_merged huggingface dataset:
Annams drageorden

Annams drageorden (vietnamesisk: Đại Nam Long tinh Viện, fransk: Ordre du Dragon d'Annam) er en vietnamesisk orden. Den ble innstiftet 14. mars 1886 av keiser Dong Khanh og ble tildelt for sivile og militære fortjenester av både keiseren og Frankrikes president, som representant for kolonimakten. Ordenen ble tildelt som statsorden inntil keiser Bao Dai abdiserte 25. august 1945. Ordenen ble i 2005 gjenopptatt av det keiserlige dynasti i eksil.


== Inndeling ==
Annams drageorden er inndelt i fem grader:

Storkors
Storoffiser
Kommandør
Offiser
Ridder


== Insignier ==
Ordenstegnet for Annams drageorden består av en oval stjerne med åtte grupper av tagger. Stjernen er i sølv for riddere, i gull for høyere grader. Midtmedaljongen er oval og har keiser Dong Khanhs navn innskrevet med kinesiske tegn i gull på blå emalje. Navnet er omgitt av ornamenter. Medaljongen er omgitt av en bord i rød emalje. Ordenstegnet er opphengt i båndet i en krone og over denne en drage i grønn emalje med røde detaljer. 
Ordensstjernen for storkors og storoffiserer har seksten tagger og er i sølv. Den er besatt med en drage i gull med grønn emalje og røde detaljer. Dragen holder midtmedaljongen fra ordenstegnet. 
Ordensbåndet er rødt med gule striper ved kantene. I en periode var båndet for militære tildelinger hvitt med guloransje kantstriper. Ordensbåndet for tildelinger fra Frankrikes president var grønt med oransjegule kantstriper.


== Norske innehavere ==
Annams drageorden ble også tildelt nordmenn, blant dem Thomas Thomassen Heftye.


== Kilder ==
«Vietnam» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage, 2006, s. 1879–1882.
«France – Colonial Orders» i Robert Werlich: Orders and decorations of all nations. Ancient and modern, civil and military, 2. utgave, Washington DC: Quaker Press, 1974, s. 145.
Aavatsmarkbreen

Aavatsmarkbreen er en isbre i Oscar II Land på Spitsbergen, Svalbard. Den er en dalbre som er en utløper fra Løvenskioldfonna. Den går derfra mot vest og møter kysten i Hornbækbukta ved Forlandsundet. Breen er 12 kilometer lang og rundt fire kilometer bred.
Den har navn etter Ivar Aavatsmark (1864–1947), som anbefalte for Stortinget å bevilge penger til å utstyre HMS «Farm» for Gunnar Isachsens Spitsbergen-ekspedisjoner i 1909 og 1910.


== Referanser ==
Madagaskars sentralbank

Madagaskars sentralbank (gassisk: Banky Foiben'i Madagasikara, fransk: Banque Centrale de Madagascar) er sentralbanken på Madagaskar. Hovedkontoret ligger i hovedstaden Antananarivo. 


== Historie ==
Sentralbanken har sitt opphav i Banque de Madagascar, etablert i 1925, som hadde ansvaret for utstedelse av gassisk franc (valutakode MGF). Gassisk franc var valutaen på Madagaskar fra 1925 til 2005. I 1945 ble Banque de Madagascar et des Comores etablert, og det ble etablert en felles valuta med Komorene; madagaskar-komorisk franc (valutakode XMCF). 
Etter at Madagaskar fikk sin uavhengighet fra Frankrike i 1960 gjeninnførte Madagaskar gassisk franc (MGF) som valuta. 
I 1963 forlot Madagaskar CFA-francsonen, og den gassiske francen ble ikke lenger konvertibel med CFA-franc. Madagaskars sedler og mynter ble utstedt av Institut d'Émission Malgache fram til 1974, da Banque Centrale de Madagascar ble etablert. Siden 1. januar 2005 har ariary vært den offisielle valutaen på Madagaskar. 


== Liste over sentralbanksjefer ==
1973-1983 : Leon Maxime Rajaobelina
1984-1988 : Richard Randriamaholy
1988-1993 : Blandin Razafimanjato
1993-1994 : Raoul Johnson Ravelomanana
1996-2007 : Gaston Edouard Ravelojaona
2007–2012 : Frédéric Rasamoely
2012-2013 : Guy Ratovondrahona
2013-2014 : Razafimbelo Vonimanitra
2014 - : Alain Hervé Rasolofondraibe


== Se også ==
Liste over verdens sentralbanker


== Eksterne lenker ==
Offisielt nettsted  (fransk)
Carolyn Chute

Carolyn Chute (født 14. juni 1947) er en amerikansk forfatter fra Maine. Hun ga ut sin første og mest kjente bok i 1985, The Beans of Egypt, Maine. Den ble filmatisert i 1994.
Hun bor i Parsonsfield i et hus uten telefon, datamaskin eller varmt vann med mannen sin, som er analfabet. Hun skriver på en skrivemaskin. Hun startet gruppen Second Maine Militia, en gruppe tilhengere av det andre tillegget til USAs grunnlov, som gir folk rett til å bære våpen. Hun eier blant annet en AK-47 selv.


== Bibliografi ==
The Beans of Egypt, Maine. New York, Ticknor & Fields, 1985; redigert versjon utgitt som The Beans of Egypt, Maine: The Finished Version. San Diego, Harcourt Brace, 1995.
Letourneau's Used Auto Parts. New York, Ticknor & Fields, 1988.
Merry Men. New York, Harcourt Brace, 1994.
Up River: The Story of a Maine Fishing Community (sakprosa, skrevet med Olive Pierce). Hanover, New Hampshire, University Press of New England, 1996.
Snow Man. New York, Harcourt Brace, 1999.
The School on Heart's Content Road. New York, Atlantic Monthly Press, 2008


== Referanser ==
Joachim Yhombi-Opango

Joachim Yhombi-Opango (født 12. januar 1939 i Owando i Fransk Ekvatorial-Afrika, død 30. mars 2020 i Neuilly-sur-Seine i Frankrike) var en kongolesisk offiser som styrte Kongo-Brazzaville som president og leder for en militærregjering fra 1977 til 1979. Han fikk makten etter at forgjengeren, Marien Ngouabi, ble drept i et attentat. Yhombi Opango ble selv styrtet av Denis Sassou-Nguesso.
Yhombi-Opango var leder i partiet Rassemblement pour la démocratie et le développement  (RDD). Han fungerte som statsminister fra 1993 til 1996.
Yhombi-Opango ble dømt in absentia til 20 års tvangsarbeid for underslag og korrupsjon i slutten av desember 2001 og bodde derfor i eksil frem til 2007.Han døde i mars 2020 etter å blitt smittet av covid-19.


== Referanser ==
Nona

Nona er det høyeste fjellet på Grytøya i Harstad kommune. Fjellet strekker seg 1 012 meter over havet. Fjellets primærfaktor, som også er på 1 012 meter, er blant de 100 høyeste i Skandinavia.


== Se også ==
Liste over skandinaviske fjell med størst primærfaktor


== Fotnoter ==


== Referanser ==
Thomas D’Alesandro jr.

Thomas D'Alesandro jr. (født 1. august 1903 i Baltimore, Maryland, død 23. august 1987 i Baltimore) var en amerikansk politiker som representerte Det demokratiske parti. Han satt i Representantenes hus for Marylands 3. distrikt fra 1939 til 1947.  Han ble borgermester i Baltimore i 1947, noe han var i tolv år. Da tapte han Demokratenes nominering. Han stilte til valg som guvernør i 1954 og senator i 1958.
D'Alesandro var far til Nancy Pelosi, «speaker» i Representantenes hus, og Thomas L.J. D'Alesandro III, borgermester i Baltimore.


== Referanser ==


== Eksterne lenker ==
(en) Thomas D’Alesandro Jr. – kategori av bilder, video eller lyd på Commons 
(en) Thomas D'Alesandro jr. hos Amerikas forente staters kongress' biografiske kartotek
Vitenskapsåret 1852

Vitenskapsåret 1852 er en oversikt over hendelser, prisvinnere, fødte og avdøde personer med tilknytning til vitenskap i 1852.


== Hendelser ==
1. oktober – Det britiske patentkontoret (Patent Office) blir grunnlagt, når nye patentlover trår i kraft. Under den gamle ordningen har 13 561 patenter (kongelige privilegiebrev) blitt innvilget mellom 1617 og 1852. På de påfølgende 25 årene blir det registrert 84 114 patenter.


== Prisvinnere ==
Copleymedaljen: Alexander von Humboldt, tysk naturforsker og forskningsreisende.
Royal Astronomical Societys gullmedalje: Christian August Friedrich Peters, tysk astronom.
Rumfordmedaljen: George Gabriel Stokes, irsk matematiker og fysiker.
Wollastonmedaljen: William Henry Fitton, irsk geolog.


== Fødsler ==
2. juli – William Burnside, engelsk matematiker (død 1927).
30. august – Jacobus Henricus van 't Hoff, nederlandsk kjemiker og vinner av den første nobelprisen i kjemi (1901) (død 1911)
9. september – John Henry Poynting, britisk fysiker (død 1914).
2. oktober – William Ramsay, britisk kjemiker og nobelprisvinner (død 1916).
15. desember – Henri Becquerel, fransk fysiker; tildelt nobelprisen i fysikk i 1903 (55, død 1908)


== Dødsfall ==

		
		
		
		
		


== Referanser ==
Vitenskapsåret 1910

Vitenskapsåret 1910 er en oversikt over hendelser, prisvinnere, fødte og avdøde personer med tilknytning til vitenskap i 1910.


== Astronomi ==

Jorden passerer gjennom halen av Halleys komet.


== Biologi ==
Thomas Hunt Morgan oppdager at genene er plassert i kromosomer.


== Kjemi ==
Albert Einstein og Marian Smoluchowski definerer Einstein-Smoluchowski-formelen for attenuasjonskoeffisienten som følge av fluktuasjoner i tettheten av en gass


== Matematikk ==
Utgivelse av 1. opplag av Principia Mathematica av Alfred North Whitehead og Bertrand Russell, et av de viktigste og mest banebrytende verk innen matematisk logikk og filosofi.


== Fysikk ==
Den tyske fysikeren Theodor Wulf klatrer opp Eiffeltårnet med et elektrometer og oppdager det første bevis på kosmisk stråling
Hans Reissner og Gunnar Nordström definerer Reissner-Nordströms teori om singularitet


== Teknologi ==

Det første direktesendte musikalske radioprogram. Lee De Forest kringkaster en direktesendt opptreden av Enrico Caruso fra Metropolitan-operaen
Henri Fabre blir den første personen til å fly et sjøfly etter å ha tatt av fra et vann i nærheten av rullebanen Martigues, Frankrike
Den rumenske aerodynamikeren Henri Coandă lanserer tidenes første jetfly, Coandă-1910


== Priser ==
Copleymedaljen: Francis Galton
Darwinmedaljen: Roland Trimen
Nobelpriser
Fysikk – Johannes Diderik van der Waals
Kjemi – Otto Wallach
Medisin – Albrecht Kossel
Sylvestermedaljen: Henry Baker
Wollastonmedaljen: William Berryman Scott


== Andre hendelser ==
Willard Gibbs-prisen opprettes.
Norges tekniske høgskole (NTH) (opprinnelig "Den Tekniske Høiskole", så Norges Tekniske Høiskole) opprettes i Trondheim.


== Fødsler ==
9. februar – Jacques Monod, fransk biokjemiker, vinneren av Nobelprisen i fysiologi eller medisin i 1965 (død 1976)
13. februar – William Shockley, amerikansk fysiker (død 1989)
11. mars – Robert Havemann, tysk kjemiker (død 1982)
12. mai – Dorothy Crowfoot Hodgkin, britisk kjemiker (død 1994)
24. desember – William Hayward Pickering, leder av NASAs Jet Propulsion Laboratory fra New Zealand (død 2004)


== Dødsfall ==
26. mars – Auguste Charlois, fransk astronom (født 1864)
28. mars – Alexander Agassiz, sveitsiskamerikansk zoolog (født 1835)
10. mai – Stanislao Cannizzaro, italiensk kjemiker (født 1826)
12. mai – William Huggins, engelsk astronom (født 1824)
27. mai – Heinrich Hermann Robert Koch, tysk bakteriolog (født 1843)
4. juli – Giovanni Schiaparelli, Italiensk astronom (født 1835)
Hans Christian Printz, norsk lege, meteorolog og botaniker, også kjent som en stor samler (født 1817)
		
		


== Referanser ==
Vitenskapsåret 1853

Vitenskapsåret 1853 er en oversikt over hendelser, prisvinnere, fødte og avdøde personer med tilknytning til vitenskap i 1853.


== Hendelser ==
Exhibition of the Industry of All Nations, en verdensutstilling i New York, USA. Elisha Graves Otis demonstrerer en heis med sikkerhetsbremser.
Great Industrial Exhibition arrangeres i Dublin, Irland.


== Prisvinnere ==
Copleymedaljen: Heinrich Wilhelm Dove, tysk fysiker og meteorolog.
Wollastonmedaljen:
Adolphe d'Archiac, fransk geolog og paleontolog.
Edouard de Verneuil, fransk paleontolog.


== Fødsler ==


== Dødsfall ==

		
		
		
		
		
		
		


== Referanser ==
Vitenskapsåret 1854

Vitenskapsåret 1854 er en oversikt over hendelser, prisvinnere, fødte og avdøde personer med tilknytning til vitenskap i 1854.


== Hendelser ==
Filippo Pacini, italiensk anatom, oppdager bakterien som forårsaker kolera – (Vibrio cholerae).
John Snow oppdager at brønnen i Broad Street, Soho, London, er årsak til spredning av kolera, og får fjernet pumpehåndtaket
Louis Pasteur begynner etter ønske fra bryggerinæringen å studere gjæringsprosessen – fermentasjon.


== Prisvinnere ==
Copleymedaljen: Johannes Peter Müller, tysk fysiolog, anatom og biolog.
Rumfordmedaljen: Neil Arnott, britisk lege.
Wollastonmedaljen: Richard John Griffith, irsk geolog.


== Fødsler ==
15. mars – Emil Adolf von Behring, tysk lege og bakteriolog, nobelprisvinner (død 1917)
29. april – Henri Poincaré, fransk matematiker, fysiker, og vitenskapsteoretiker (død 1912)
13. juni – Charles Algernon Parsons, engelsk oppfinner (død 1931)
12. juli – George Eastman, amerikansk oppfinner (død 1932)
18. oktober – Salomon August Andrée, svensk oppfinner og ballongflyger (død 1897)


== Dødsfall ==
6. juli – Georg Ohm, tysk fysiker (født 1789)
9. oktober – Carl Gustaf von Mannerheim, svensk entomolog, guvernør og høyesterettsdommer (født 1797)


== Referanser ==
Vitenskapsåret 1855

Vitenskapsåret 1855 er en oversikt over hendelser, prisvinnere, fødte og avdøde personer med tilknytning til vitenskap i 1855.


== Hendelser ==
10. mai – Robert Wilhelm Bunsen finner opp Bunsenbrenneren.
15. mai – Verdensutstillingen 1855 åpnes på Marsfeltet i Paris.
Det første fossilet av archaeopteryx blir funnet i Bayern i Tyskland.
James Clerk Maxwell forener elektrisitet og magnetisme til en teori om elektromagnetismen og viser at lyset er en elektromagnetisk bølgebevegelse.


== Prisvinnere ==
Copleymedaljen: Léon Foucault, fransk fysiker.
Wollastonmedaljen: Henry Thomas de la Bèche, britisk geolog


== Fødsler ==


== Dødsfall ==


== Referanser ==
Vitenskapsåret 1871

Vitenskapsåret 1871 er en oversikt over hendelser, prisvinnere, fødte og avdøde personer med tilknytning til vitenskap i 1871.


== Hendelser ==
Alexander von Humboldt publiserer Kosmos – Entwurf einer physischen Weltbeschreibung (utkast til en fysisk verdensbeskrivelse).
Charles Darwin publiserer The Descent of Man and Selection in Relation to Sex.
Skånska Cement AB grunnlegges i Lomma etter initiativ av Otto Fahnehjelm og begynner året etter å produsere Portlandsement.


== Prisvinnere ==
Copleymedaljen: Julius Robert von Mayer, tysk lege og fysiker.
Wollastonmedaljen: Andrew Ramsay, britisk geolog.


== Fødsler ==


== Dødsfall ==

		
		
		


== Referanser ==
Tumblr

Tumblr er en bloggplattform som lar brukerne poste tekst, bilder, video, linker, sitater og lyd til sin såkalte tumblelog. Brukere kan velge å følge andre brukere, og se postene deres samlet i en nyhetsstrøm på forsiden. Tjenesten vektlegger selv sin gode brukervennlighet og store mulighet for personlig tilpasning.
Tumblr ble kjøpt opp av Yahoo! i juni 2013.


== Se også ==
Mikroblogging
Web 2.0
Twitter


== Eksterne lenker ==
(en) Offisielt nettsted 
(en) Tumblr – kategori av bilder, video eller lyd på Commons
Runde Miljøsenter

Runde Miljøsenter er en miljøforskningsstasjon, et formidlingssenter og et konferansesenter på fuglefjelløya Runde.  Senteret åpnet 1. oktober 2009. 


== Arbeidsområde ==
Forskingssenteret på Runde ønsker å etablere infrastruktur for overvåking og forsking på miljøet, samt å promotere bærekraftig teknologi innen fiske, fangst og energiproduksjon. Senteret skal kunne benyttes av forskere både fra Norge og utlandet, og en ønsker å oppnå økt fokus på de viktige havområdene utenfor Møre, som er et av de viktigste gytefeltene i norske farvann.


== Rundeskatten ==

«Rundeskatten» fra det nederlandske frakteskipet Akerendam hadde med seg på sin jomfrutur i 1725, da skipet kom ut av kurs og forliste utenfor Runde på Sunnmøre en stormfull natt til 8. mars samme år. 6. juli 1972 ble skatten oppdaget av tre sportsdykkere. Store deler av skatten ble senere hentet opp.


== Eksterne lenker ==
Runde Miljøsenter si nettside
Siberia

Siberia eller Sibiria var et kontinent i tidligere tider, som ofte lå like øst for Baltica og tidvis støtte sammen med dette kontinentet med dannelse av bl.a. Uralfjellene langs siden. Kontinentet hadde basis i et kraton (grunnfjellsskjold) som kalles Angaraland eller Angaraskjoldet, og idag utgjør Det sentralsibirske platå. Siberia og Angaraland er svært gamle grunnfjellsstrukturer.
Siberia støtte sammen med Pangæa i Perm. I dag er det en del av det Eurasiske superkontinentet.


== Siberias historie ==
Kontinentenes forflytning kan spores bakover i tid ved hjelp av fossiler, geologiske strukturer og paleomagnetisme. Med dagens teknologi kan vi spore Siberias historie 2,5 milliarder år tilbake, og det er derved et av de eldste kjente kratonene vi kjenner.

~2,5 milliarder år siden (Siderium), Angaraland var del av Arktika sammen med det Canadiske skjold
~2,0 milliarder år siden var Nordishavet lukket og det senere Siberia (Angaraland) lå presset mot Nord-Canada, Grønland og Baltica.
~1,1 milliarder år siden (Stenium), Angaraland ble del av superkontinentet Rodinia.
~750 millioner år siden (Kryogenium), Rodinia brøt opp og Angaraland ble del av Protolaurasia.
~600 millioner år siden (tidlig Ediacara), Protolaurasia ble en del av det nye superkontinentet Pannotia.
~550 millioner år siden (sen Ediacara), Pannotia brøt opp, og Protolaurasia delte seg opp i Laurentia, Baltica, og Siberia.
~Kambrium, Siberia var et uavhengig kontinent.
~Karbon, Siberia kolliderte og ble en del av det lille kontinentet Kazakhstania.
~Perm, Siberia og Kazakhstania koliderte med Baltica og formet superkontinentet Pangæa. De sibirske trappene ble dannet.
~Jura, Pangæa splittet opp i Gondwanaland og Laurasia.
~Kritt, Laurasia delte seg opp i to kontinenter: Nord-Amerika og Eurasia.
I dag, Siberia er den del av superkontinentet Eurasia.


== Eksterne lenker ==
Kart som viser Arktika-kontinentet med Laurentia, Siberia (Angaraland) og Baltica for 2 mrd år siden - Russian Journal of Earth Sciences (WDCB).
Gerald K. Czamanske og Valeri A. Fedorenko, The Demise of the Siberian Plume, 14. januar 2004.
Kristy Moore

Kristy Nicole Moore (født i 1977) er en australsk/engelsk fotballspiller som har spilt i den norske toppserien i fotball for kvinner. 
Som femåring spilte hun med guttene i bydelen Elizabeth Vale i hjembyen Adelaide. Hun spilte i SASI Pirates 1991–1996. I England scoret hun 41 mål for Barnet Ladies FC 1998–2001, før hun fikk kontrakt med Fulham Ladies i den britiske toppserien FA Women's Premier League.  Hun fikk tillatelse fra det internasjonale fotballforbundet FIFA til å spille på Englands kvinnelandslag i fotball. I 2003 vant Fulham både toppserien og begge cup-ene, det vil si «The Treble». Like etter ble laget nedlagt.Moore og hennes danske lagvenninne Katrine Pedersen signerte deretter kontrakt med klubben Fløya i Tromsø. Med Fløya var de med på å sikre tredjeplassen i Toppserien 2004, og Moore ble seriens toppscorer med 20 mål. Året etter ble bronsen forsvart, og Moore scoret elleve mål og ble i toppscorerer i Toppserien 2008 med 22 mål.
Senhøstes 2008 meldte Moore overgang til Stabæk. Bærumslaget hadde i tillegg overtatt nesten alle spillerne fra Asker Fotball Kvinner, og gikk inn i sesongen med favorittstempel. De fikk sølv i toppserien ved sesongslutt, og  Moore ble seriens nestmest scorende med 19 mål, ett mål bak Lene Mykjåland. Moore fornyet kontrakten med Stabæk ikke lenge etter serieavslutning.I 2013 hadde hun kontrakt med Los Angeles Strikers. Hun flyttet deretter tilbake til Australia, og spilte for «Lady Reds» i hjembyen Adelaide fra 2012 til 2015.


== Meritter ==
Med Barnet

Premier League Southern Division Player of the year 2001Med Fulham

Seriemester 2003
FA-Cupmester 2003
Ligacupmester 2003Med Fløya:

Toppscorer i Toppserien 2004 og 2008
Bronse 2004 og 2005Med Stabæk

Sølv 2009
Gull 2010


== Referanser ==


== Eksterne lenker ==
(en) Kristy Moore – FIFA 
(de) Kristy Moore – Soccerdonna
Læringsnettverket

Læringsnettverket er et landsomfattende nettverk av norske attføringsbedrifter som driver tilpasset læring og kompensatorisk opplæring for å forberede deltakerepå arbeidslivet. Mange av nettverkets medlemmer har spesialisert seg på basiskompetanseopplæring, både som tilbydere av BKA-kurs til bedrifter og som tilpasset opplæring for personer som er søkt inn via Nav.
Læringsnettverket tilbyr metodekurs til sine medlemmer. Denne opplæringen fokuserer på kartlegging og tolkning av kartleggingsresultater, individuelle opplæringsplaner og valg av metoder. Nettverket har erfaring med opplæring av voksne med dysleksi, lese- og skrivevansker, tallbehandlingsvansker og arbeidsrettet språkopplæring for minoritetsspråklige.


== Eksterne lenker ==
Offisielt nettsted
Yves Mankel

Yves Mankel (født 12. november 1970), tysk aker som deltok i de olympiske vinterleker 1992 i Albertville.
Mankel vant en olympisk sølvmedalje i aking under vinter-OL 1992 i Albertville. Sammen med Thomas Rudolph kom han på andreplass i toer for menn, bak sine landsmenn Stefan Krauße og Jan Behrendt.


== OL-medaljer ==
1992  Albertville -  Sølv i aking, toer menn  Tyskland


== Eksterne lenker ==
(de) Yves Mankel – Munzinger Sportsarchiv 
(en) Yves Mankel – Olympedia 
(en) Yves Mankel – Sports-Reference (OL-resultater – arkivert) 
(en) Yves Mankel – databaseOlympics.com (arkivert)
Sportsåret 1910

Sportsåret 1910 er en oversikt over hendelser, resultater, fødte og avdøde personer med tilknytning til sport i 1910.


== Hendelser ==


=== Bandy ===
Klubben Ski- og Ballklubben Skiold stiftes.
Klubben Ski- og Ballklubben Drafn stiftes.


=== Fotball ===


==== Brasil ====
Klubben Corinthians stiftes.


==== Danmark ====


==== England ====
Aston Villa vinner The Football League.
Newcastle United  vinner FA-cupen etter seier i omkamp mot Barnsley FC.
Manchester United tar i bruk Old Trafford som hjemmebane.


==== Norge ====
Lyn blir norsk mester
Bærum SK stiftes.
Steinkjer Fotballklubb stiftes.
Mjøndalen Idrettsforening stiftes.
Eidsvold Turn stiftes.


==== Portugal ====
Klubben CD Nacional stiftes.


==== Skottland ====
Celtic FC vinner Scottish Football League
Dundee F.C. vinner Scottish Cup


==== Spania ====
FC Barcelona vinner Copa del Rey (den spanske cupen).


==== Sverige ====
Klubben Malmö FF stiftes.


==== Tyskland ====
Klubben FC St. Pauli stiftes.


=== Friidrett ===
NM ble arrangert i Bergen 6. til 7. august av Bergens Turnforening. Ferdinand Bie fikk Kongepokalen i friidrett.
Jørund Kopperud satte norsk rekord på maraton med tiden 2.47.40 på Bislett Stadion.


=== Golf ===
James Braid vinner British Open.
Alex Smith vinner US Open.


=== Ishockey ===
Stanley Cup vinnes av Montreal Wanderers.
Storbritannia vinner historiens første EM Tyskland og Sverige.


=== Kunstløp ===


==== VM ====
Herrer: Ulrich Salchow, Sverige
Damer: Lily Kronberger, Ungarn
Parløp: Anna Hübler og Heinrich Burger, Østerrike


==== NM ====
Herrer: Harry Paulsen, Oslo
Parløp: Alexa Marie Schøien og Yngvar Bryn begge Oslo


=== Ski, nordiske grener ===
NM på ski arrangeres ikke i 1910
Det fremmes forslag om å innføre spesielt hopprenn i NM på ski (hittil kun kombinert på programmet)
Idrettslaget Varden stiftes.
Lauritz Bergendahl mottok Holmenkollmedaljen.


=== Skøyter, hurtigløp ===


==== VM herrer ====
Verdensmester sammenlagt: Nikolaj Strunnikov, Russland


==== EM herrer ====
Europamester sammenlagt: Nikolaj Strunnikov, Russland


==== NM herrer ====
Norgesmester sammenlagt: Oscar Mathisen, Kristiania SK


=== Sjakk ===


==== VM ====
Emanuel Lasker møtte David Janowski i det andre verdensmesterskapet i sjakk i 1910. Det ble spilt mellom 8. november og 8. desember 1910 i Berlin, og det endte med at Lasker forsvarte tittelen sin.


=== Sykkel ===
Octave Lapize, Frankrike vinner Tour de France.


=== Tennis ===


==== Herrer ====
Australian Open – Rodney Heath, Australia
Wimbledon – Anthony Wilding , New Zealand
US Open – William Larned, USA


==== Damer ====
Wimbledon – Dorothea Douglass Lambert Chambers, England
US Open – Hazel Hotchkiss Wightman, USA


== Priser ==
Holmenkollmedaljen tildeles Lauritz Bergendahl


== Fødsler ==
Thomas Rudolph

Thomas Rudolph (født 15. juni 1970), tysk aker som deltok i de olympiske vinterleker 1992 i Albertville.
Rudolph vant en olympisk sølvmedalje i aking under vinter-OL 1992 i Albertville. Sammen med Yves Mankel kom han på andreplass i toer for menn, bak sine landsmenn Stefan Krauße og Jan Behrendt.


== OL-medaljer ==
1992  Albertville -  Sølv i aking, toer menn  Tyskland


== Eksterne lenker ==
(de) Thomas Rudolph – Munzinger Sportsarchiv 
(en) Thomas Rudolph – Olympedia 
(en) Thomas Rudolph – Sports-Reference (OL-resultater – arkivert) 
(en) Thomas Rudolph – databaseOlympics.com (arkivert)